પ્રાપ્ત વિગતો અનુસાર અમદાવાદમાં પકડાયેલા ચરસના કેસમાં પેટલાદના સૈયદવાડામાં રહેતી હનિફાબીબી ઈનાયતઅલી સૈયદનું નામ ખુલવા પામ્યું હતુ. જેથી એનસીબીની ટીમે છાપો મારીને હનિફાબીબીને ઝડપી પાડી અમદાવાદ લઈ ગઈ હતી. સુત્રોના જણાવ્યા અનુસાર હનિફાબીબી પણ ચરસની હેરાફેરીના રેકટમાં સક્રિય ભુમિકા ભજવતી હતી. કાશ્મીરથી આવતા ચરસના જથ્થાને ગુજરાતના જુદા-જુદા શહેરોમાં સપ્લાય અને વેચાણ કરવામાં આવતું હતુ. હનિફાબીબીનો પતિ ઈનાયતઅલી પણ અગાઉ ચરસ સાથે પકડાયો હતો જેને સાડા ચારેક વર્ષ જેટલી સજા પણ થઈ હતી અને સજા કાપીને જેલમાંથી બહાર આવ્યા બાદ કહેવાય છે કે સઘળો કારોબાર તેની પત્ની હનિફાબીબીએ સંભાળી લીઘો હતો.